
Inima Ξινόμαυρο 2020
Οίνος Ερυθρός Ξηρός - Προστατευόμενη Ονομασία Προέλευσης Νάουσα 

	Ποικιλία:
	Ξινόμαυρο

	Περιοχή:
	Επιλεγμένο αμπελοτόπι στην περιοχή Ρουντίνα της Νάουσας. Πρέμνα ηλικίας περίπου 30 ετών με στρεμματική απόδοση έως 900 κιλά ανά στρέμμα. Έδαφος αμμοαργιλώδες με καλή στράγγιση. Το κλίμα της περιοχής είναι ηπειρωτικό με κρύους χειμώνες και αρκετά ζεστά καλοκαίρια. Η ωρίμανση των σταφυλιών υποβοηθάται από τις δροσερές νύχτες του καλοκαιριού λόγω των ανέμων που έρχονται από το όρος Βέρμιο.


	Τρύγος:
	Τέλη Σεπτέμβρη.

	Οινοποίηση:
	Προζυμωτική εκχύλιση σε θερμοκρασία 12 - 15οC για επτά ημέρες.  Στη συνέχεια ακολουθεί ζύμωση για είκοσι περίπου ημέρες σε θερμοκρασίες 30 – 32 οC.  Ο νέος οίνος μεταφέρεται σε δρύινα γαλλικά βαρέλια 300 lt, τύπου Nevers, για την πραγματοποίηση της μηλογαλακτικής ζύμωσης, όπου και παραμένει με τις λάσπες του για διάστημα δύο μηνών. Μετά το πέρας της μηλογαλακτικής ακολουθεί απολάσπωση και συνέχεια της παλαίωσης για ακόμα δέκα μήνες τουλάχιστον.

	Χαρακτηριστικά:
	Χρώμα λαμπερό ρουμπινί με πορφυρές ανταύγειες. Στη μύτη διακρίνονται αρώματα κόκκινων φρούτων και μπαχαρικών, με νότες βιολέτας και γλυκόριζας. Οι ταννίνες του, που γίνονται άμεσα αισθητές χωρίς να είναι επιθετικές, η οξύτητά του, που διατηρεί τη φρεσκάδα των χαρακτηριστικών του για χρόνια, και τέλος η πολύπλοκη δομή του συνθέτουν ένα εκλεκτό κρασί με έντονη επίγευση.

	Συνοδεύει:      
	 Απολαύστε το με κυνήγι, ψητά και μαγειρευτά κρέατα


www.averoffwinery.gr

